CELEX: 32004R1410
Language: et
Date: 2004-08-02
Title: Komisjoni määrus (EÜ) nr 1409/2004, 2. august 2004, millega muudetakse määrust (EÜ) nr 1159/2003, millega sätestatakse üksikasjalikud rakenduseeskirjad roosuhkru impordi jaoks teatavate tariifikvootide ja sooduslepingute alusel turustusaastatel 2003/04, 2004/05 ja 2005/06 ning muudetakse määrusi (EÜ) nr 1464/95 ja (EÜ) nr 779/96

3.8.2004   
            
            
               ET
            
            
               Euroopa Liidu Teataja
            
            
               L 256/13
            
         
      KOMISJONI MÄÄRUS (EÜ) nr 1410/2004,
   2. august 2004,
   millega muudetakse määrust (EÜ) nr 1185/2004, millega kuulutatakse välja alaline pakkumismenetlus Saksa sekkumisameti valduses oleva rukki eksportimiseks
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse määrust 29. septembri 2003. aasta määrust (EÜ) nr 1784/2004 teraviljaturu ühise korralduse kohta, (1) ja eriti selle artiklit 6,
   ning arvestades järgmist:
   
               (1)
            
            
               Komisjoni määrusega (EÜ) nr 1185/2004 (2) kuulutati välja alaline pakkumismenetlus Saksa sekkumisameti valduses oleva 1 000 000 tonni rukki eksportimiseks.
            
         
               (2)
            
            
               Võttes arvesse, et pakkumismenetlus kuulutati välja eksportimiseks kõikidesse kolmandatesse riikidesse, tuleks lihtsustada eksporditagatise vabastamise protseduuri.
            
         
               (3)
            
            
               Praegust turuolukorda arvesse võttes tuleks muuta alalist pakkumismenetlust selleks, et arvestada kõige vanemate vabade partiidega.
            
         
               (4)
            
            
               Seega tuleks muuta määrust (EÜ) nr 1185/2004.
            
         
               (5)
            
            
               Käesolevas määruses sätestatud meetmed on kooskõlas teraviljaturu korralduskomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määrust (EÜ) nr 1185/2004 muudetakse järgmiselt:
   
               1.
            
            
               Artiklis 8 jäetakse välja lõike 2 teine ja kolmas lõik ja lõige 3.
            
         
               2.
            
            
               Lisa I asendatakse käesoleva määruse lisas esitatud tekstiga.
            
         Artikkel 2
   Käesolev määrus jõustub selle Euroopa Liidu Teatajas avaldamise päeval.
   Esimese artikli punkti 1 kohaldatakse alates 1. juulist 2004.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 2. august 2004
      
         
            Komisjoni nimel
         
         
            komisjoni liige
         
         Franz FISCHLER
         
      
   
   
      (1)  ELT L 270, 21.10.2003, lk 78.
   
      (2)  ELT L 227, 26.6.2004, lk 11.
   
      LISA
      “
            I LISA
            
                        (tonnides)
                     
                  
                        Ladustamise koht
                     
                     
                        Kogused
                     
                  
                        Schleswig-Holstein/Hamburg/Niedersachsen/Bremen/Mecklenburg-Vorpommern
                     
                     
                        179 979
                     
                  
                        Berlin/Brandenburg/Sachsen-Anhalt/Sachsen/Thüringen
                     
                     
                        820 016
                     
                  
                         
                     
                     
                        999 995
                     
                  ”